Sodba Splošnega sodišča (tretji senat) z dne 23. januarja 2014 –
Evonik Degussa in AlzChem proti Komisiji
(Zadeva T‑391/09)
„Konkurenca – Omejevalni sporazumi – Trg kalcijevega karbida in magnezija za jeklarstvo in plinsko industrijo v EGP z izjemo Irske, Španije, Portugalske in Združenega kraljestva – Odločba, s katero je bila ugotovljena kršitev člena 81 ES – Določitev cen in delitev trga – Odgovornost za kršitveno ravnanje – Globe –Sodelovanje med upravnim postopkom – Obteževalne okoliščine – Ponovna kršitev – Olajševalne okoliščine – Sorazmernost – Trajanje kršitve – Solidarna odgovornost za plačilo globe – Smernice o načinu določanja glob iz leta 2006“
1.                     Konkurenca – Pravila Unije – Kršitve – Pripis – Matična in hčerinske družbe – Gospodarska enota – Merila presoje – Domneva odločilnega vplivanja matične družbe na hčerinske družbe, ki so v celoti v njeni lasti – Izpodbojnost – Dokazno breme – Kršitev domneve nedolžnosti – Neobstoj – Kršitev načela osebne odgovornosti – Neobstoj – Kršitev načela individualizacije kazni – Neobstoj (člena 81 ES in 82 ES) (Glej točke od 16 do 21, 24, 25, od 30 do 38, 47, 48, 77, 89, 94, 96 in 152.)
2.                     Akti institucij – Obrazložitev – Obveznost – Obseg – Odločba o naložitvi glob za kršitev pravil o konkurenci, ki zadeva več naslovnikov – Pripis ravnanj hčerinske družbe matični družbi – Potreba po izrecni obrazložitvi – Obseg (člena 81 ES in 253 ES) (Glej točke od 59 do 61.)
3.                     Konkurenca – Globe – Znesek – Določitev – Merila – Upoštevani promet (Uredba Sveta št. 1/2003, člen 23(2); Obvestilo Komisije 2006/C 210/02, točka 13) (Glej točki 129 in 131.)
4.                     Konkurenca – Globe – Naložitev – Potreba po koristi, ki jo pridobi podjetje kršitelj – Neobstoj – Določitev – Merila – Teža kršitve – Olajševalne okoliščine – Neobstoj koristi – Izključitev (člen 81 ES; Uredba Sveta št. 1/2003, člen 23(2); Obvestilo Komisije 2006/C 210/02, točki 29 in 31) (Glej točke 133 in od 238 do 242.)
5.                     Konkurenca – Globe – Znesek – Določitev – Merila – Teža kršitve – Obteževalne okoliščine – Ponovna kršitev – Pojem (člen 81 ES; Uredba Sveta št. 1/2003, člen 23(2); Obvestilo Komisije 2006/C 210/02, točka 28) (Glej točke od 141 do 145, 153 in 155.)
6.                     Konkurenca – Globe – Znesek – Določitev – Diskrecijska pravica Komisije – Sodni nadzor – Neomejena pristojnost sodišča Unije – Obseg (člena 261 PDEU in 263 PDEU; Uredba Sveta št. 1/2003, člen 31) (Glej točki 166 in 261.)
7.                     Konkurenca – Globe – Znesek – Določitev – Merila – Teža kršitve – Olajševalne okoliščine – Uvedba programa usklajevanja za uskladitev s pravili o konkurenci – Neobvezno upoštevanje (člen 81 ES; Uredba Sveta št. 1/2003, člen 23(2); Obvestilo Komisije 2006/C 210/02, točka 29) (Glej točke 168, 169, 174, 175 in 183.)
8.                     Konkurenca – Globe – Znesek – Določitev – Merila – Teža kršitve – Olajševalne okoliščine – Slab finančni položaj zadevnega sektorja – Izključitev (člen 81 ES; Uredba Sveta št. 1/2003, člen 23(2); Obvestilo Komisije 2006/C 210/02, točka 29) (Glej točko 187.)
9.                     Konkurenca – Globe – Znesek – Določitev – Diskrecijska pravica Komisije – Meje – Spoštovanje obvestila o prizanesljivosti (Uredba Sveta št. 1/2003, člen 23(2); Obvestilo Komisije 2002/C 45/03, točka 23) (Glej točke od 201 do 203, 210 in 211.)
10.                     Konkurenca – Globe – Znesek – Določitev – Merila – Odvračalnost globe – Diskrecijska pravica Komisije – Vključitev vstopne tarife v osnovni znesek globe in povišanje tega zneska zaradi ponovne kršitve – Dopustnost – Zaokrožitev trajanja udeležbe več podjetij pri eni in isti kršitvi – Utemeljitev – Neobstoj – Kršitev načela sorazmernosti (člen 81 ES; Uredba Sveta št. 1/2003, člen 23(2) in (3); Obvestilo Komisije 2006/C 210/02, točke od 19 do 26) (Glej točke od 218 do 223 in od 225 do 236.)
11.                     Konkurenca – Globe – Solidarna odgovornost za plačilo – Pogoji – Gospodarska enota – Izjeme (člen 81 ES) (Glej točke od 244 do 246 in 271.)
12.                     Ničnostna tožba – Pravni interes – Odločba Komisije o ugotovitvi kršitve pravil o konkurenci in naložitvi globe – Podjetje, ki je skupaj z drugimi subjekti določeno za solidarno odgovorno – Dopustnost (člena 81 ES in 230, četrti pododstavek, ES) (Glej točke od 258 do 260.)
13.                     Sodni postopek – Navajanje novih razlogov med postopkom – Pogoji – Nov razlog – Pojem (Poslovnik Splošnega sodišča, člen 48(2), prvi pododstavek) (Glej točki 280 in 281.)
14.                     Sodni postopek – Vloga, s katero se postopek začne – Formalne zahteve – Kratek povzetek navajanih razlogov – Sklicevanje na prejšnjo sodbo Splošnega sodišča – Nedopustnost (Statut Sodišča, člena 21, prvi odstavek, in 53, prvi odstavek; Poslovnik Splošnega sodišča, člena 44(1)(c) in 48(2)) (Glej točke od 282 do 285.)
Predmet
Predlog za razglasitev ničnosti Odločbe Komisije C(2009) 5791 final z dne 22. julija 2009 v zvezi s postopkom na podlagi člena 81 [ES] in člena 53 Sporazuma EGP (zadeva COMP/39.396 – Kalcijev karbid in reagenti na osnovi magnezija za jeklarstvo in plinsko industrijo) v delu, v katerem se nanaša na tožeči stranki, ter, podredno, predlog za spremembo navedene odločbe, s katerim se predlaga prvič, odprava globe, naložene tožečima strankama, ali njeno znižanje, in drugič, naložitev plačila celotnega zneska navedene globe družbi SKW Stahl-Technik GmbH & Co. KG solidarno s tožečima strankama.
Izrek
1.
Člen 2(g) in (h) Odločbe Komisije C(2009) 5791 final z dne 22. julija 2009 v zvezi s postopkom na podlagi člena 81 [ES] in člena 53 Sporazuma EGP (zadeva COMP/39.396 – Kalcijev karbid in reagenti na osnovi magnezija za jeklarstvo in plinsko industrijo) se razglasi za ničen v delu, v katerem se nanaša na družbi Evonik Degussa GmbH in AlzChem AG, pri čemer ta razglasitev ničnosti nikakor ne vpliva na izpolnitev obveznosti plačila – s strani ene ali druge družbe – globe, ki jima je solidarno naložena za kršitev, ugotovljeno v členu 1(f) navedene odločbe, glede družbe SKW Stahl-Technik GmbH & Co. KG, in globe, ki je bila zadnje navedeni družbi naložena v členu 2(g) te odločbe.
2.
Za kršitev, ugotovljeno v zvezi z družbama Evonik Degussa in AlzChem v členu 1(f) Odločbe C(2009) 5791 final, se naložijo te globe:
–        družbama Evonik Degussa in AlzChem solidarno: 2,49 milijona EUR, pri čemer se šteje, da sta družbi Evonik Degussa in AlzChem to globo plačali do zneskov, ki jih je družba SKW Stahl-Technik plačala na podlagi globe, ki ji je bila naložena v členu 2(f) in (g) te odločbe;
–        družbi Evonik Degussa, ki je edina odgovorna za plačilo te globe, 1,24 milijona EUR.
3.
V preostalem se tožba zavrne.
4.
Družbi Evonik Degussa in AlzChem nosita dve tretjini svojih stroškov in dve tretjini stroškov Evropske komisije. Evropska komisija nosi tretjino svojih stroškov in tretjino stroškov družb Evonik Degussa in AlzChem.